2024年韩国戒严

2024年12月3号夜里向10点27分，韩国总统尹锡悦来勒首尔发表紧急讲话，宣布全国进入紧急戒严（）状态，以共同民主党为首控制韩国国会个反对党同情朝鲜作为理由发布戒严令，指控渠侬通过反国家活动瘫痪政府。箇是1980年5·17政变以後大韩民国头一趟宣布戒严，亦是第六共和国成立以来历史上头趟戒严。因为发生勒12月3号，故咾也叫一二·三紧急戒严事态（），或“12·3”紧急戒严 （）。

韩国国会来勒12月4号凌晨1点钟左右召开紧急会议，出席个190名议员全票赞成，宣布总统颁布个戒严无效。当中172名议员是反对党议员、18名议员是执政党国民力量党议员。国会投票结束以後，总统尹锡悦宣布会得解除戒严令，但是国防部长金永賢表示戒严令会得继续生效直到总统正式解除。12月4号凌晨4点27分，尹锡悦发表公开讲话，宣布“将召开内阁会议并解除戒严令”，必过因为正好下半夜，呒办法满足内阁会议个法定人数，故咾戒严令弗好立时三刻解除。4点30分，韩国国务会议通过解除戒严令，韩国戒严司令部解散，戒严部队撤回原驻地，总共只有六個钟头。整桩事体有1家头受伤。

 背景 
2022年5月份，国民力量籍尹锡悦就职韩国总统以後，支持率始终非常低，还拿韩国国军将领调成尹锡悦个高中校友，让共同民主党在内个韩国在野党对尹锡悦可能实施戒严令提出质疑。总统府反驳，表示箇是纳粹式个煽动，国防部搭执政党国民力量表示箇是政治煽动。

2022年10月29号个梨泰院踩踏事故，2024年2月份个医学院扩招政策引发医师罢工潮，政府削减国家研发预算规模，外加对富人减税搭仔经济成长下滑，7月份又爆出韩国第一夫人金建希参与操纵宝马汽车韩国经销商德意志汽车个股价，外加违反反贪法收受名牌包畀立案调查。9月份又爆出箇女个收受国民力量前国会议员金映宣9000万韩元作为争取补选个酬劳，引发亲信干政风波。11月7号，尹锡悦举办记者会进行澄清搭道歉，会丄表示是伊夫人建议伊好好道歉个，引发更新一重个干政危机。多家大学公开发声要求尹锡悦主动辞职，尹锡悦支持度只有17%哉，帮韩国政治史上唯一一位畀罢免个前总统朴槿惠畀国会弹劾前个支持度差弗多。

2024年大韩民国国会选举里向，执政党国民力量惨败畀共同民主党。戒严事件发生个同一個礼拜里向，反对党通过议员比例优势，先后大幅削减政府搭仔执政党提出个预算请求，开始着手弹劾政府内阁官员。尹锡悦上任以来，在野党已经发动22埭对政府机关首长个弹劾案，外加尹锡悦个违法滥权争议，伊夫人金建希个收受贿赂、干预选举争议，尹锡悦碰着个政治压力大唻野花花。

 事件发展 

根据《大韩民国宪法》规定，韓國總統有權因緊急情況宣布戒嚴。

韩国标准辰光2024年12月3号夜里向10点27分，韩国总统尹锡悦来勒总统室表示，因为韩国国会大量弹劾官员、瘫痪行政部门、随便删减预算，导致国家瘫痪，国会已变成破坏民主自由的怪物。尹锡悦表示，为咾保护大韩民国弗受北方（也就是朝鲜民主主义人民共和国）共产主义威胁，伊宣布戒严，铲除为非作歹个叛国势力搭亡国祸首。箇是第六共和国成立以来历史上头趟戒严。韩国国防部随后召开全军指挥官会议，指示全军加强紧急戒备帮应变措施，韩国陆军参谋总长朴安洙担任戒严司令。

韓國戒嚴司令部隨即發布戒嚴令，宣布2024年12月3号开始来勒韓國境內執行下头箇些規定：

禁止國會、地方議會、政黨个活動帮政治結社、集會、示威咾啥个一切政治活動。
禁止否定自由民主主義體制或企圖顛覆个一切做法，禁止假新聞、捏造輿論、虛假煽動。
所有言論搭仔出版侪畀戒嚴司令部控制。
禁止造成社會混亂个罷工、怠工、集會行為。
包括實習医生、住院医生等罷工或者離開崗位个所有醫務人員48個钟头里向回到本職岗位丄，弗然根據戒嚴法進行處罰。
除开反國勢力等體制顛覆勢力，会得盡量減少一般国民日常生活里向个弗便。 

對於違反箇些戒嚴令个人，戒嚴令規定好根據大韓民國戒嚴法第9條（戒嚴司令官特別措施權），没逮捕令个情況下头好直接進行逮捕、拘禁、扣押、搜查，並根據戒嚴法第14條進行處罰。

戒严令发布以後，韩戒严司令部宣布立时三刻禁止国会、地方议会、政党活动，禁止集会示威咾啥个政治活动，违者好直接拘留。22点50分左右，韓國國會畀封锁脱，戒严部队赶到韓國國會議事堂。

戒严令发布以後，在野黨共同民主黨緊急命令黨內國會議員前往國會，必过國會入口已经畀警察封锁脱，禁止议员进出，同时军方特种部队进入国会大楼。國會議長禹元植表示，韓國憲法規定當過半國會議員要求个辰光，總統需要解除戒严令，伊会得立即動用箇隻權力。

夜里向11点钟，示威者聚集勒國會議事堂前，高呼“反對戒嚴法”咾啥个口號，帮警察發生衝突。有三架军方个直升機来勒國會議事堂附近著陸，有捞勒部枪个士兵空降进国会。國防部承認，12月3号23点48分到4号1点18分箇辰光出动24架直升機，送仔230多名突擊兵到國會議事堂上空，第707特殊任务团有50多人破窗进仔国会大楼。

共同民主党党首李在明直播表示“戒严令违法、违宪”，呼吁韩国民众赶去国会议事堂保护国会。因为国会个门锁脱哉，李在明直播翻墙头，成功进国会里向。隨後国会大楼曾短暂允许国会议员进去，必过韩国陆军参谋总长、戒严司令官朴安洙来勒23点30分打电话畀韩国警察厅厅长赵志浩，故咾来勒23时37分，警察重新拿国会入口封牢，禁止所有人进去，捉翻墙进去个议员。

12月4号凌晨0点47分，国会议长禹元植宣布召開全體會議，10分钟以後以190票赞成全票通过解除戒严法案。开会个辰光，戒严部队冲进国会议事堂，帮国会助手、拥进国会个记者咾啥发生冲突。国会议长室通过公告表示解除戒严要求案已经通过，宣布戒严令无效，亦正式向韩国总统尹锡悦搭仔韩国国防部发出要求解除戒严个通知，要求进仔國會个军警立时三刻离开国会。军人来勒投票结果出来以後离开国会。执政党国民力量党代表韩东勋来勒会议後接受采访，表示戒严令已经失效，军警继续行使戒严令是违法个，要求总统尹锡悦立马根据宪法宣布解除戒严令。

0点49分，韩国军方宣布繼續維持戒嚴法令直到总统另行通知。李在明表示，来勒总统解除戒严令前，共同民主党议员弗会离开国会，国民力量党个议员也做出同样个选择。韩国大法院长亦召开紧急会议讨论局势，审查戒严令相关规定。

3点34分，总统尹锡悦表示会得“尊重国会意愿”，取消戒严令。4點30分，韩国国务会议通過解除戒嚴令，戒严部队返回基地，警察来勒上半天7点钟离开国会大楼。。

 后续 
 追究责任 

执政党国民力量领导层召开紧急会议，讨论箇趟紧急戒严后个应对措施。包括国民力量党代表韩东勋个多位参会者表示，对内阁总辞、解除国防部长金龙显职务达成共识，但对要求尹锡悦总统退党个共识存在分歧。

在野党之一个共同民主党来勒戒严令解除以后，来勒国会召开紧急议员大会，批评尹锡悦宣布紧急戒严明显违反宪法，没有遵守任何要求，违反内乱罪，完全构成弹劾，要求尹锡悦总统立即下台，或者立时三刻发起弹劾程序。12月4号下半天，韩国6只在野党联合向国会提交弹劾尹锡悦动议，5号正式向国会报告，投票表决必須来勒法案提出後72个钟头里向，也就是6号、7号进行。

12月4号早浪向，韩国总统室表示，韩国总统秘书室首席秘书官韩午燮、总统秘书室长郑镇硕、国家安保室长申源湜、政策室长成泰胤搭仔首席秘书级别以上幕僚集体辞职。同一天，国会议员提出弹劾国防部长金龙显，指控伊建议尹锡悦实施戒严。金龙显自家辞职，道歉并表示承担全部责任。12月5号，早先畀任命戒严司令官个韩国陆军参谋总长朴安洙表示4号个辰光向时任国防部长金龙显提出辞职。同一天，尹锡悦接受金龙显请辞，宣布提名韩国驻沙特阿拉伯大使崔秉赫当国防部长候选人，拒绝朴安洙个辞职请求。

12月5号，韩国国会国防委员会就戒严展开紧急质询。12月5号1点15分，执政党国民力量召开党派议员全体会议，决议反对弹劾总统尹锡悦。12月6号，国民力量黨代表韩东勋表示，综合最新公开个尹锡悦下令拘捕多位政要包括韩东勋箇桩事体，尽快停止总统尹锡悦个职务。12月6号15点38分，韩东勋表示已经跟尹锡悦碰过面哉，伊呒没畀出继续履行职务个理由，继续要求尹锡悦停止执行总统职务。

12月5号11点18分，韩国警察厅以涉嫌“内乱罪”为名调查尹锡悦。14点24分，韩国检察厅限制国防部长金龙显出境。12月6号12点48分，韩国检察厅成立紧急戒严事件特别调查本部，由首尔高等检察厅检察长朴世贤担任本部长，调查箇趟戒严令。

12月6号下半天，指示向国会、选举管理委员会出兵箇三名戒严军指挥官畀国防部停职，分别是陆军首都防卫司令部司令李镇雨中将、陆军特战司令郭种根中将、防谍司令官吕寅兄中将。23点44分，执政党代表会见尹锡悦，重申反对弹劾个立场。

12月7号10点10分，执政党国民力量党首韩东勋表示尹锡悦必须提早结束任期。0点13分，尹锡悦来勒首尔龙山总统府发表“对国民谈就发动紧急戒严道歉，强调绝对弗会得有第二趟戒严，一切稳定政局个方案全权交畀执政党。21点27分，韓國國會宣佈，因为呒没足夠票數，韓國總統尹錫悅彈劾案个提案弗通过。

12月9号，韩国法务部下令禁止尹锡悦出境，是韩国历史上头一趟有在任总统畀禁止出境。

12月10号，韩国国会通过决议，要求迅速逮捕尹锡悦、金龙显、朴安洙咾啥8名发动戒严个首要分子。当天韩国国会还通过“尹锡悦内乱事态常设特别检察法案”（简称“内乱常设特检法”），国家调查本部特别调查团对警察厅长赵志浩搭仔首尔警察厅厅长金峰植进行传唤调查。执政党表示会得来勒2025年初推动尹锡悦下台，提前展开大选。

12月12号上半天，尹锡悦突然之间发表关于戒严令个讲话来自我辩护。伊表示，下令戒严根本弗是内乱罪，是为咾让人民了解在野党哪能让国家职能崩溃，自家动用戒严令是为咾守护国家。伊还表示，自家面对弹劾帮调查会得力抗到底。国民力量党党魁韩东勋则表示，尹已经弗好再当总统哉，要尽快开除尹个党籍，支持弹劾。当天，韩国国会表决通过对法务部长官朴性载搭警察厅厅长赵志浩个弹劾案、调查总统尹锡悦等人内乱罪嫌疑个内乱特检法搭仔调查总统夫人金建希个金建希特检法。12月14号，尹锡悦弹劾案通过，尹锡悦畀停职，生活由总理韩惪洙代行。必过尹锡悦连续拒绝法院个传唤。

 再发戒严令个怀疑 
12月6号，韩国军事人权中心（CMHRK）来勒记者会丄披露，韩国陆军各单位依照上级单位指示，4号中午发布“士兵正常执行出勤”个指导意见，连长以上指挥官来勒12月8号前限制休假，畀怀疑可能会得有第二趟戒严。韩联社则表示箇是假个，任何级别单位侪呒没采取任何加强安全或准备个措施。

12月6号，代理韩国国防部长职务个国防部次长金善镐来勒记者会丄表示，就算再发戒严令，国防部搭联合参谋本部也坚决拒绝执行。同一天14点钟，韩国国会又畀全面管制，国会议员搭职员一律禁止进出。有消息讲是尹锡悦访问国会，勿过尹锡悦哉。当天下半天，国防部指示决定拿向国会搭选举管理委员会出兵个三名戒严军指挥官停职。

12月7号10点钟，尹锡悦来勒首尔龙山总统府发表“对国民谈话”，就发动紧急戒严道歉，强调绝对弗会得有第二趟戒严。

 参见 
 五一六军事政变、十月维新：朴正熙发动个政变
 双十二政变、5·17紧急戒严：全斗焕发动个政变
 ：反朴槿惠示威期间个戒严计划

 参考 

 外部链接 
 '비상 계엄 선포' 이 시각 국회 본회의장 / SBS  

Category:2024年
Category:韩国